OpenLLM-France/wikimedia huggingface dataset:
# Grytviken

Grytviken (del suec "La cala de l'olla") és el principal assentament en el territori britànic de les Illes Geòrgia del Sud i Sandwich del Sud, illes subantàrtiques, a l'Atlàntic sud. Tanmateix la capital administrativa es troba a la població propera de King Edward Point. Grytviken va rebre aquest nom suec el 1902 per un topògraf suec que va trobar una gran olla per extreure oli de les foques. És el millor port de l'illa, situat a la costa nord, i disposa d'aigua potable. L'estació ha estat declarada zona d'especial interès turístic (ASTI). Grytviken és una parada popular pels turistes que visiten l'Antàrtida en creuers.
L'assentament de Grytviken va ser establert el 6 de novembre de 1904 pel capità noruec Carl Anton Larsen com estació balenera per a la Compañía Argentina de Pesca. Carl Anton Larsen, es va nacionalitzar britànic el 1910 i va passar els drets d'expolotació balenera als britànics.
La població de balenes de la zona es va reduir en 60 anys d'explotació i finalment es va tancar l'estació balenera el 1966. Fins i tot actualment la costa al voltant de Grytviken està plena d'ossos de balenes i restes abandonades de la seva explotació.
Va arribar a tenir 1.200 habitants cap a 1930, i era la factoria balenera més important de la zona. L'església es va construir el 1913.

## Clima

La temperatura mitjana és d'1,7 °C. La temperatura mitjana mensual més alta és al gener i febrer (estiu austral) amb 5 °C i la més baixa al juliol amb -2 °C. La pluviometria anual és de 1.395 litres. La insolació és molt baixa, de 1.282 hores l'any.

## Història

Ernest Shackleton en la seva expedició més famosa sortí de Londres amb el vaixell Endurance l'1 d'agost de 1914, el 1915 el gel bloquejà el seu vaixell i 28 membres de la tripulació van anar cap a l'illa Elefant mentre Shackleton i cinc homes més van anar a Geòrgia del Sud. Des de Grytviken, Shackleton organitzà l'expedició de rescat. Quan Shackleton morí d'un atac de cor al mar el 1922, la seva vídua disposà que l'enterressin a Grytviken.
Durant la Guerra de les Malvines, Grytviken va ser capturat per l'exèrcit argentí l'abril de 1982 en una batalla breu contra la marina britànica. Els Royal Marines britànics la recuperaren tres setmanes després.

## Galeria

* Península Thatcher amb la King Edward Cove i Grytviken.
* Església noruega a Grytviken (de 1913).
* Estació balenera abandonada de Grytviken

## Referències

* ↑ Geografía Argentina, Santillana, Buenos Aires
* ↑ «History of Argentina's Foreign Afairs». Arxivat de l'original el 2012-06-29. [Consulta: 7 agost 2010].
* ↑ http://www.climatetemp.info/south-georgia/
# Gneu Tremel·li

Gneu Tremel·li és el nom dels següents personatges:
* Gneu Tremel·li Flac, pretor el 202 aC
* Gneu Tremel·li (triumvir), magistrat el 173 aC
* Gneu Tremel·li, tribú de la plebs el 167 aC
* Gneu Tremel·li (tribú), tribú de la plebs el 160 aC
# Jacob d'Alexandria

Jacob d'Alexandria (Jacobus, Ἰάκωβος) anomenat Psicritst o Psicocrist (Psychristus o Psycochristus) fou un metge grec que va viure durant el regnat de l'emperador Lleó I el Traci. És esmentat per Foci (Bibl. Cod. 242). Tillemont dona diverses referències sobre aquest personatge.

## Referències

* ↑ «Jaco'bus, 1 of Alexandria». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Territori de la Costa d'Ivori

El Territori de la Costa d'Ivori fou un territori que van formar part primer de la colònia de Costa d'Ivori-Gabon (1860-1883), sent un territori de la mateixa del 1860 al 1871, en què va passar a ser administrada per companyies privades i va agafar el nom d' "Establiments Francesos de la Costa d'Ivori" (1871-1883).
Després fou un territori part de la colònia de Guinea Francesa (1883-1889) però va estar administrat per una companyia privada (A. Verdier & Company) del 1883 al 1886 encara amb el nom d' "Establiments Francesos de la Costa d'Ivori" (1871-1883) esdevenint després el Protectorat de la Costa d'Ivori del 1886 al 1889 sota administració directe de França. A partir de 1889 es va constituir en entitat separada encara com a Protectorat de la Costa d'Ivori fins que el 1893 va esdevenir la Colònia de la Costa d'Ivori.
De facto també fou un territori dins de la colònia de Gorée i dependències (1843-1859), dins dels territoris de la Divisió Naval amb seu a Gabon (1859-1860) però el seu nom en aquest temps fou "Establiments Francesos de la Costa d'Or" (1843-1860)

## Comandants superiors del "Establiments Francesos de la Costa d'Or" a Grand Bassam

* 1843 Charles Marie Philippe de Kerhallet
* 1843 - 1844 Thomas Jules Séraphin Besson
* 1844 - 1845 Joseph Pellegrin
* 1845 - 1847 Conjard
* 1847 - 1848 Camille Adolphe Pigeon (or Pijeon)
* 1849 - 1850 Jean Jules Charles Boulay
* 1851 - 1853 Charles Gabriel Felicité Martin des Pallières
* 1853 - 1854 François Chirat
* 1854 - 1855 Pierre Alexandre Mailhetard
* 1855 - 1856 Noël Bruyas
* 1857 Charles Brossard de Corbigny
* 1858 - 1860 Pierre Alexandre Mailhetard (segona vegada)

## Comandants superiors del "Territori de la Costa d'Ivori" a Grand Bassam

* 1860 - 1862 Charles René Gabriel Liébault
* 1862 - 1863 Joseph Alem
* 1863 - 1863 Jean Antoine Léonard Eudore Noyer
* 1863 - 1864 Jacques Bertrand Oscar Desnouy(s)
* 1864 - 1866 Jean Auguste Martin
* 1866 - 1867 Léon Noël
* 1867 - 1869 Alfred Pouzols
* 1869 - 1871 Jean Louis Vernet

## Residents als "Establiments Francesos de la Costa d'Ivori"

* 1871 - 1885 Arthur Verdier (representant de la bandera francesa)
* 1885 - 1886 Charles Bour (Comandant particular)

## Resident al "Protectorat de la Costa d'Ivori" (dependència de la Guinea Francesa)

* 1886 - 1890 Marcel Treich-Laplène

## Residents al "Protectorat de la Costa d'Ivori" (entitat separada)

* 1890 Jean Joseph Étienne Octave Péan (interí)
* 1890 - 1892 Jean Auguste Henri Desaille
* 1892 Eloi Bricard (interi)
* 1892 Julien Voisin (interí)
* 1892 - 1893 Paul Alphonse Frédéric Marie de Beckman

## Referències

* Worldstatesmen per Ben Cahoon
# Quint Lutaci Cercó

Quint Lutaci Cercó (en llatí: Quinctius Lutatius C. f. C. n. Cerco) va ser un magistrat romà que va viure al segle iii aC. Formava part de la gens Lutàcia, i era de la família dels Cercons.
Va ser elegit cònsol amb Aulus Manli Torquat Àtic el 241 aC, any en què es va acabar la Primera Guerra Púnica per la victòria de Gai Lutaci Càtul a les illes Ègates. Zonaràs diu que Cercó era germà de Lutaci Càtul, cosa que confirmen els Fastos Capitolins, on tots dos porten les inicials «C. f. C. n». Zonaràs també diu que els dos germans van ser enviats a Sicília per tractar dels afers de l'illa.
Poc després d'haver-se declarat la pau, es van revoltar els faliscs de Faleris per causes que no es coneixen, i els dos cònsols van atacar la ciutat que van conquerir en sis dies. Van confiscar la meitat de la terra dels faliscs mentre la ciutat era destruïda. Per aquesta victòria els dos cònsols van obtenir el triomf. Cercó va ser censor l'any 236 aC amb Luci Corneli Lèntul i va morir exercint el càrrec.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 572.
# Pouilloux

Pouilloux és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 1.015 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | M. Tondoux | PS | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 685 | 706 | 657 | 734 | 816 | 805 | 1.015 |
| A partir de 1990: Població sense dobles comptes |||||||
# Gneu Tremel·li Flac

Gneu Tremel·li Flac (en llatí Cnaeus Tremellius Flaccus) va ser un magistrat romà del segle iii aC.
L'any 205 aC, quan tenia rang qüestorià, va ser enviat en ambaixada, amb quatre col·legues, al rei Àtal I de Pèrgam, per portar a Roma la pedra que representava la Mare dels Déus, segurament Cíbele, que era a Pesinos. El 203 aC era edil plebeu, i el 202 aC pretor. Va obtenir Sicília com a província. Ho explica Titus Livi.

## Referències

* ↑ [https://quod.lib.umich.edu/m/moa/acl3129.0003.001/1180?rgn=full+text;view=image;q1=TremelliusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1172. ]
# Mr. Pig

Mr. Pig és una pel·lícula mexicana dirigida per Diego Luna, protagonitzada per Danny Glover, Maya Rudolph i José María Yazpik. Va ser estrenada el 23 de juliol de 2016 a la Ciutat de Mèxic després d'haver estat projectada prèviament al Festival de Cinema de Sundance el gener de 2016.

## Sinopsi

Ambrose Eubanks, un criador de porcs de la vella escola de Geòrgia, a la vora de perdre la granja familiar, s'embarca en un viatge per carretera amb Howard, el seu estimat i enorme porc. Durant el seu camí a través de la frontera amb Mèxic per a trobar una nova llar a "Howie", els problemes amb l'alcohol i la deterioració de salut comencen a cobrar-li factura, modificant els seus plans. La seva distanciada filla, Eunice, es veu obligada a unir-se a ells en la seva aventura. Impulsat per fortes conviccions i tossuderia en els seus vells costums, Eubanks intenta fer les paus a través de la seva devoció a "Howie" i el desig de reparar les seves relacions trencades.

## Repartiment

* Danny Glover - Ambrose Eubanks
* Maya Rudolph - Eunice
* José María Yazpik - Payo
* Joel Murray - Gringo
* Angélica Aragón - Chila
* Gabriela Araujo - Brianda
* Paulino Partida - Ermilo

## Premis i reconeixements
### Premi Ariel (2017)

| Categoria | Persona | Resultat |
| Millor Actor | Danny Glover | Nominat |
| Millor Actriu | Maya Rudolph | Nominada |
| Millor Fotografia | Damián García | Nominat |
| Millor Actriu de Quadre | Angélica Aragón | Nominada |

### Diosas de Plata (2017)

| Categoria | Persona | Resultat |
| Millor actor de quadre masculí | José María Yazpik | Nominat |
| Millor guió | Diego Luna y Augusto Mendoza | Nominada |

### Premi del Jurat

| Categoria | Persona | Resultat |
| Millor Pel·lícula | Diego Luna | Guanyador |

## Referències

* ↑ Mr. Pig: En las entrañas de 'Sr. Pig', El País, 25 de juliol de 2016
* ↑ Dennis Harvey. «'Mr. Pig' Review: Danny Glover and Maya Rudolph Star in Road-Trip Seriocomedy». Variety, 27-01-2016. [Consulta: 31 juliol 2016].
* ↑ «'Mr. Pig': Sundance Review». Hollywood Reporter, 29-01-2016. [Consulta: 31 juliol 2016].
* ↑ 'Sr. Pig', del impredecible Diego Luna, Milenio, 4 de juliol de 2016
* ↑ Beauregard, Luis Pablo «‘La 4ª compañía’ arrasa en los Ariel sin haberse estrenado en las salas». , 12-07-2017 [Consulta: 13 juliol 2017].
* ↑ Llenan de Diosas de Plata a ‘La delgada línea amarilla’, milenio.com, 26 d'abril de 2017
* ↑ 2016 Dallas International Film Festival Award Winners, per Dev Shapiro

## Enllaços externs

* Tràiler a YouTube
# Zignematofícies

Les zignematofícies (Zygnematophyceae) són una classe d'algues verdes. Conté dos ordres: Zygnematales i Desmidiales.

## Referències

* ↑ Gontcharov AA, Marin B, Melkonian M «Are combined analyses better than single gene phylogenies? A case study using SSU rDNA and rbcL sequence comparisons in the Zygnematophyceae (Streptophyta)». Mol. Biol. Evol., 21, 3, març 2004, pàg. 612–24. DOI: 10.1093/molbev/msh052. PMID: 14739253.
# Puig de Gallicant (Arbolí)

El Puig de Gallicant és una muntanya de 1010 metres que es troba al municipi d'Arbolí, a la comarca catalana del Baix Camp.
Al cim podem trobar-hi un vèrtex geodèsic (referència 260133001).
Aquest cim està inclòs al llistat dels 100 cims de la FEEC.

## Referències

* ↑ Institut Cartogràfic i Geològic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Pouilly-sur-Loire

Pouilly-sur-Loire és un municipi francès, situat a la regió de Borgonya - Franc Comtat, al departament del Nièvre.
# Gran Premi d'Itàlia del 1951

Resultats del Gran Premi d'Itàlia de Fórmula 1 de la temporada 1951 disputat al circuit de Monza el 16 de setembre de 1951.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 2 | Alberto Ascari | Ferrari | 80 | 2h 42' 39. 3 | 3 | 8 |
| 2 | 6 | José Froilán González | Ferrari | 80 | + 24.6 s | 4 | 6 |
| 3 | 40 | Felice Bonetto | Alfa Romeo | 79 | + 1 Volta | 7 | 2 |
| Comp. | 40 | Nino Farina | Alfa Romeo | | | | 3 |
| 4 | 4 | Luigi Villoresi | Ferrari | 79 | + 1 Volta | 5 | 3 |
| 5 | 8 | Piero Taruffi | Ferrari | 78 | + 2 Voltes | 6 | 2 |
| 6 | 48 | Andre Simon | Simca - Gordini | 74 | + 6 Voltes | 11 | |
| 7 | 18 | Louis Rosier | Talbot-Lago - Talbot | 73 | + 7 Voltes | 15 | |
| 8 | 24 | Yves Giraud Cabantous | Talbot-Lago - Talbot | 72 | + 8 Voltes | 14 | |
| 9 | 44 | Franco Rol | OSCA | 67 | + 13 Voltes | 18 | |
| Ret | 38 | Juan Manuel Fangio | Alfa Romeo | 39 | Motor | 1 | |
| Ret | 50 | Maurice Trintignant | Simca - Gordini | 29 | Motor | 12 | |
| Ret | 46 | Robert Manzon | Simca - Gordini | 29 | Motor | 13 | |
| Ret | 20 | Louis Chiron | Talbot-Lago - Talbot | 23 | Encesa | 17 | |
| Ret | 22 | Pierre Levegh | Talbot-Lago - Talbot | 9 | Motor | 20 | |
| Ret | 28 | Jacques Swaters | Talbot-Lago - Talbot | 7 | Sobreescalfament | 22 | |
| Ret | 34 | Nino Farina | Alfa Romeo | 6 | Motor | 2 | |
| Ret | 26 | Johnny Claes | Talbot-Lago - Talbot | 4 | Bomba de l'oli | 21 | |
| Ret | 36 | Toulo de Graffenried | Alfa Romeo | 1 | Compressor | 9 | |
| Ret | 16 | Peter Whitehead | Ferrari | 1 | Magneto | 19 | |
| Ret | 12 | Chico Landi | Ferrari | 0 | Transmissió | 16 | |
| NVS | 30 | Reg Parnell | BRM | 0 | No va sortir | 8 | |
| NVS | 32 | Ken Richardson | BRM | 10 | No va sortir | 0 | |

## Altres

* Pole: Juan Manuel Fangio 1' 53. 2
* Volta ràpida: Nino Farina 1' 56. 5 (a la volta 64)
* Cotxes compartits:
** Cotxe Nº 40: Nino Farina (50 voltes) i Felice Bonetto (29 voltes). Van repartir-se els punts corresponents al seu tercer lloc.

## Referències

* «Web Oficial de la Fórmula 1». [Consulta: 23 - 05 - 2010].
# Gneu Treboni

Gneu Treboni (en llatí Cnaeus Trebonius) va ser un magistrat i polític romà del segle v aC. Formava part de la gens Trebònia, una antiga gens romana d'origen plebeu.
Va ser elegit tribú de la plebs l'any 401 aC i va resistir els intents dels patricis d'abolir la llei sobre els tribuns, la Lex Trebonia de tribunis, que havia establert Luci Treboni Asper, el seu avantpassat.

## Referències

* ↑ Titus Livi. Ab Urbe Condita V,11
# Leshan

Leshan (en xinès: 乐山 市, pinyin: Leshan shì, Literalment: muntanya feliç) és una ciutat-prefectura a la província de Sichuan, República Popular de la Xina. A una distància aproximada de 260 quilòmetres de la capital provincial. Limita al nord amb Meishan, al sud amb Yibin, al nord-oest amb Ya'an ia l'est amb Zigong. La seva àrea és de 12,856 km² i la seva població és de 3.530.000.

## Administració

La ciutat prefectura de Leshan administra 4 districtes, 1 ciutat, 3 comtats i 2 comtats autònoms.
* Districte Shizhong 市 中 区
* Districte Shawan 沙湾 区
* Districte Wutongqiao 五 通 桥 区
* Districte Jinkouhe 金口 河 区
* Ciutat Emeishan 峨眉山 市
* Comtat Qianwei 犍为县
* Comtat Jingyan 井研 县
* Comtat Muchuan 沐川县
* Comtat autònom Ebian Yi 峨边 彝族 自治县
* Comtat autònom Mabian Yi 马 边 彝族 自治县

## Clima

El clima de la ciutat està influenciat pel clima subtropical humit. L'hivern és curt i una mica sec, sent les nevades poc freqüents, els estius són llargs i humits i així i les onades de calor són escasses. El mes més fred és gener amb 7C i juliol el més calent amb 30C. Més del 70% de la pluja cau de juny a setembre
Paràmetres climàtics mitjans de Leshan (1971-2000) :
| Mes | Gen. | Feb. | Mar. | Abr. | Mai. | Jun. | Jul. | Ago. | Set. | Oct. | Nov. | Des. | Anual |
| Font: ||||||||||||||

## Buda gegant de Leshan

Leshan té dins del seu districte el famós Buda gegant de Leshan, que va ser inclòs per la Unesco l'any 1996 juntament amb el paisatge panoràmic del mont Emei, a la llista de llocs considerats Patrimoni de la Humanitat.
El Buda gegant de Leshan és l'escultura esculpida en pedra de Buda més alta del món. Va ser construïda durant la dinastia Tang. Està tallada en un penya-segat que es troba a les confluències dels rius Min Jiang, Dadu i Qingyi, a la part sud de la província xinesa de Sichuan. L'escultura està enfront del mont Emei, mentre l'aigua dels rius corre pels peus de Buda.

## Terratrèmol del 20 d'abril de 2013

La matinada del dissabte 20 d'abril de 2013 va tenir lloc un Terratrèmol de magnitud M 6.6, amb epicentre a 107 km al NO de Leshan.

## Galeria

* Pont d'arc de pedra de Leshan
* Pagoda Lingbao
* Temples Budistes
* Una carrer dels suburbis de Leshan

## Referències

* ↑ Fitxa de la Unesco
* ↑ Google-publicalerts
* ↑ The guardian

## Enllaços externs

* travelchinaguide.com
# Yan'an

Yan'an (xinès: 延安; pinyin: Yán'ān; pronunciació mandarí: [jɛ̌n.án]), escrita alternativament com a Yenan, és una ciutat a nivell de prefectura a la regió de Shaanbei de la província de Shaanxi, a la República Popular de la Xina. Limita amb Shanxi a l'est i Gansu a l'oest.
Yan'an estava prop del punt final de la Llarga Marxa i es va convertir en el centre de la revolució comunista xinesa des de finals de 1935 fins a principis de 1947. Els comunistes xinesos celebren Yan'an com el bressol de la revolució.

## Clima

Yan'an té un clima continental humit (classificació climàtica de Köppen Dwa) que limita amb un clima d'estepa (Köppen BSk), amb hiverns freds, secs i moderadament llargs, i estius calorosos i una mica humits. La primavera i la tardor són estacions de transició curtes entremig. La temperatura mitjana mensual oscil·la entre -5,5 °C al gener i 23,1 °C al juliol, i la mitjana anual és de 9,90 °C. La zona rep 511 mil·límetres de precipitació, el 47% dels quals cau al juliol i agost. Yan'an té una mitjana d'uns 300 dies de sol a l'any.
# Svit

Svit és una ciutat d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1946.

## Ciutats agermanades

* Třebová, República Txeca
* Knurów, Polònia
# Juan Carlos Medina

Juan Carlos Medina (Miami, 1977) és un director de cinema i guionista espanyol. Després de graduar-se en estudis cinematogràfics amb especialitat de guió a la Universitat de la Sorbonne a París,va dirigir videoclips per a la BBC i realitza reportatges de política i societat per a Current TV Internacional.

## Filmografia

* Rage - curtmetratge (2001)
* Mauvais jour - curtmetratge (2003)
* Insensibles (2012), estrenada al XLV Festival Internacional de Cinema Fantàstic de Catalunya
* El gólem de Limehouse (2016)
* A Discovery of Witches – sèrie de televisió, episodi 1x1-1x2 (2018)
* Origin – sèrie de televisió, episodis 1x7-1x8 (2018)
* Disparu à jamais – minisèrie, 5 episodis (2021)

## Notes

* ↑ «Juan Carlos Medina».
* ↑ Entrevista a Juan Carlos Medina director de Insensibles a Terror Weekend
* ↑ Juan Carlos Medina, director de 'Insensibles': "La película habla de nuestra relación con el sufrimiento", ecartelera, 13 de juny de 2013
* ↑ 'The Limehouse Golem', el infierno victoriano según Juan Carlos Medina, RTVE. 8 de setembre de 2017
# Jean Wolter

Jean Wolter (Dudelange, 23 de febrer de 1926 – Esch-sur-Alzette, 22 de febrer de 1980) fou un periodista i polític luxemburguès, pare del també polític Michel Wolter. Després d'acabar l'institut, va voler estudiar dret, però no va poder a causa de l'esclat de la Segona Guerra Mundial. Inicialment, va haver d'unir-se a una unitat antiaèria. Després va ser enviat a Polònia per realitzar treballs forçats i va ser reclutat per la Wehrmacht. El 1945, es va convertir en presoner de guerra durant sis setmanes.
Després de la guerra, va voler ser periodista, i va treballar breument pel Luxemburger Wort. El 1967 va ser escollit membre de la Cambra de Diputats com a representant del Partit Popular Social Cristià. El 1970 va ser elegit regidor de l'Ajuntament d'Esch-sur-Alzette. A partir de 1974 va ser el vicepresident del Partit Popular Social Cristià. El 1979 es va convertir en ministre de l'Interior, així com en ministre de Família, Habitatge Públic i Solidaritat Social en el govern Werner-Thorn. El 22 de febrer de 1980 va morir de càncer de pulmó.

## Referències

* 1 2 «Michel Wolter: luxemburgischer Politiker» (en alemany). Munzinger.de. [Consulta: 12 desembre 2017].
# Armañanzas

Armañanzas és un municipi de Navarra, a la comarca d'Estella Occidental, dins la merindad d'Estella. Limita al nord amb Desojo i Espronceda, a l'oest amb Bargota, a l'est i sud amb Sansol, El Busto i Torres del Río.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 100 | 97 | 94 | 91 | 88 | 86 | 85 | 81 | 78 | 74 | 66 |
| Fonts: Armañanzas i Institut d'Estadística de Navarra |||||||||||
# Gneu Tremel·li (triumvir)

Gneu Tremel·li (en llatí Cnaeus Tremellius) va ser un magistrat romà del segle ii aC.
Va ser un dels Triumviri coloniae deducendae nomenats l'any 173 aC, encarregats de dividir certes terres a Ligúria i la Gàl·lia Cisalpina entre ciutadans romans i aliats llatins.

## Referències

* ↑ Titus Livi. Ab Urbe Condita XLII, 4
# Mr. Potato Head

Mr. Potato Head és una joguina consistent en una cara de patata de plàstic marró a la qual els nens poden afegir diferents parts, de manera que cada cop surt un rostre diferent, sempre amb trets humorístics. El seu èxit l'ha fet aparèixer a pel·lícules com la saga Toy Story i esdevenir una icona popular, amb versions en peluix, en dona i altres seqüeles, presentades com a familiars de Mr. Potato.
Creat el 1952 i distribuïda per Hasbro, L'any 2000 va ser inclòs al National Toy Hall of Fame. Ha aparegut en diversos curts d'animació i anuncis.

## Referències

* ↑ «Mr. Potato Head» (en anglès). National Toy Hall of Fame. CBS News. Arxivat de l'original el 2012-12-12. [Consulta: 16 octubre 2013].
# Leshara

Leshara és una població dels Estats Units a l'estat de Nebraska. Segons el cens del 2000 tenia 111 habitants.

## Demografia

Segons el cens del 2000, Leshara tenia 111 habitants, 50 habitatges, i 27 famílies. La densitat de població era de 612,2 habitants per km².
Dels 50 habitatges en un 16% hi vivien nens de menys de 18 anys, en un 50% hi vivien parelles casades, en un 0% dones solteres, i en un 46% no eren unitats familiars. En el 36% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 3,04.
Per edats la població es repartia de la següent manera: un 17,1% tenia menys de 18 anys, un 10,8% entre 18 i 24, un 30,6% entre 25 i 44, un 26,1% de 45 a 60 i un 15,3% 65 anys o més.
L'edat mediana era de 40 anys. Per cada 100 dones de 18 o més anys hi havia 100 homes.
La renda mediana per habitatge era de 31.750 $ i la renda mediana per família de 55.625 $. Els homes tenien una renda mediana de 31.250 $ mentre que les dones 21.250 $. La renda per capita de la població era de 16.746 $. Aproximadament el 6,5% de les famílies i el 8,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Leshara». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Leshara». American Fact Finder. Oficina del Cens dels Estats Units, 12-01-2010.
# Johan van der Keuken

Johan van der Keuken (Amsterdam, 4 d'abril de 1938 - Amsterdam, 7 de gener de 2001) fou un director de cinema, fotògraf i crític de cinema neerlandès que treballà per la revista Skrien des de 1977. Va ser càmera de totes les seves pel·lícules. L'any 1999 el CCCB va presentar «El cos i la ciutat», una exposició dedicada als seus films. A títol pòstum, la Documenta XI va mostrar el seu treball l'any 2002.

## Referències

* ↑ «Johan van der Keuken». Xcèntric. (CCCB). [Consulta: 19 novembre 2015].